
	[bookmark: nev]KÓKAI OLIVÉR MÁTÉ
kokaiolivermate@gmail.com
Katonai vezető
BSc, 8. félév
Nemzeti Közszolgálati Egyetem
Hadtudományi és Honvédtisztképző Kar
	
[bookmark: _GoBack]






Témavezető:
	Bakos Tamás alezredes
Tanszékvezető,  Oktatásszervezési Tanszék




A Magyar Honvédség Hadihajós Alosztályának műszaki felderítési hatékonysága és modernizációs lehetőségei

Kulcsszavak: UAV,AI,Hadihajó,Sonar,Felderítés
TDK dolgozatom témájának a Magyar Honvédség Hadihajós Alosztályának műszaki felderítési hatékonysága és modernizációs lehetőségeit választottam.Vizsgálódásom célja, hogy bemutassam a pilóta nélküli légi járművek, a szonár, valamint a mesterséges intelligencia technikai fontosságát, amelyek nagymértékű támogatást nyújtanak a műszaki felderítések során. Fejlesztési lehetőségként az UAV (pilóta nélküli légi járművek, azaz drónok) kerülnek középpontba.
A téma aktualitását a jelenleg is zajló nemzetközi események, a technológia gyors ütemű fejlődése is alátámasztja, miszerint szükségessé vált a hadi hajózás modernizációja annak érdekében, hogy eredményesen és hatékonyan működhessen.
Szekunder kutatásom során alapvetően a szakirodalmak voltak segítségemre. A kutatásom nyomán átfogó képet kapunk a hadi hajózás jelentőségéről és történetéről, a Magyar Honvédség 1. Tűzszerész Folyamőr Ezredéről, a korszerű hadihajózás személyi és technológia feltételeiről.
Kvalitatív kutatásom során pedig strukturált interjút készítettem Dr. Daruka Norbert Őrnaggyal, egykori Hadihajós Alosztály parancsnokával. Az interjú készítés célja, hogy összefüggéseiben és mélységében tárja fel a problémát, miszerint milyen modernizációs lehetőségek rejlenek a témakörben.
Swot elemzést készítettem a pilóta nélküli légijárművek (UAV) technikai lehetőségeiről. Használata az elmúlt években az egyik legdinamikusabban fejlődő műszaki és gazdasági területté vált. Ezekkel a fejleményekkel kapcsolatos változásoknak minden területen, különösen pedig a hadászatban és a katonaságban, számolni kell. Az UAV-k tulajdonságai, mint például sebesség, üzemidő és akadályelkerülő rendszerek, valamint az általuk hordozott eszközök száma és képességei, így az alkalmazásuk területei is jelentős mértékben fejlődtek. Emellett új kihívásokat is jelenthetnek a hadi szektorban, amelyek megkövetelik a technológiai felszereltség és az alkalmazott protokollok áttekintését.
A levont következtetések alapján javaslatokat fogalmaztam meg egy mobil- úszó -vezetési pont kialakítására, az ideális járőrhajó paramétereire, valamint a meglévő technikai eszközök korszerűsítésére, az UAV elhárítási rendszer komplex kialakítására, a szonár fejlesztés lehetőségeire, és végezetül a mesterséges intelligencia alkalmazásának lehetőségeire.



